สวัสดีค่ะ พอดีมีเรื่องอยากรบกวนสอบถามหน่อยค่ะว่า เมื่อ2วันก่อนดิชั้นได้ทำความสะอาดบ้านแล้วเกิดกล้ามเนื้อเคล็ดขัดยอกแล้วทำให้รู้สึกปวดเมื่อยหัวไหล่ขวาด้านหลังรู้สึกเสียวแปล๊บๆอยู่ข้างในร้าวมาถึงหน้าอก แล้วพออาการนี้เกิดขึ้นก็ทำให้จามไม่ออก เพราะมันรู้สึกเจ็บเสียวๆ เลยไม่อยากจาม รวมทัังอาการอยากหาวก็ไม่หาว ไม่ทราบว่ามันเกี่ยวอะไรกันหรือเปล่า เพราะก่อนหน้านั้นก็มีอาการหาวเป็นปกติ แต่2 วันที่ผ่านมานี้อาการจามที่จามไม่ออกก็สามารถ จามออกได้ปกติ แต่ว่าอาการหาวได้หายไป ปกติถ้าก่อนจะนอนหรือ ตอนตื่นเช้าใหม่ๆ ดิชั้นจะมีอาการหาวเป็นปกติ แต่มา 2 วันที่ผ่านมานี้อาการอยากหาว ของดิชั้นมันไม่มี และอยากหาวมันก็ไม่หาวออกมา ขนาดนอนดึกตื่นเช้า อาการหาวก็ยังไม่เกิดขึ้นไม่ทราบว่าร่างกายของดิชั้นผิดปกติไปจากเดิมหรือเปล่าค่ะ? แล้วถ้าเราไม่หาว จะมีความผิดปกติทางด้านร่างกายหรือไม่ค่ะ รบกวนคุณช่วยให้ความรู้ ความเข้าใจเบื้องต้นด้วยค่ะ ขอบมากค่ะ
สวัสดีค่ะ หาว คือภาวะของร่างกายที่เกิดขึ้นอย่างไม่ตั้งใจ มีลักษณะอาการ คือ จะอ้าปากแล้วสูดลมหายใจเข้าลึก ๆ นำอากาศเข้าสู่ปอด ก่อนจะหายใจออกมา หาวอาจเกิดขึ้นในช่วงเวลาสั้น ๆ หรือยาวนานหลายวินาทีก่อนที่คนจะอ้าปากเพื่อหาว โดยกระบวนการหาวอาจเกิดร่วมกับการมีน้ำตาไหล การยืดกล้ามเนื้อ หรือการเกิดเสียงในขณะหาวได้ด้วยเช่นกันอาการหาวมักเกิดจาก ความง่วง ความเมื่อยล้า ความเบื่อหน่าย หรือผู้มีปัญหาในการนอน เช่น ภาวะหยุดหายใจในขณะนอนหลับ เป็นต้นอาการรู้สึกเหมือนจะหาวแต่หาวไม่ออกนั้น อาจจะยังไม่ใช่อาการที่บ่งบอกถึงโรคใดๆอย่างชัดเจนค่ะ แนะนำการพักผ่อนให้เพียงพอ กำจัดอุปสรรคที่รบกวนการนอน ปิดเสียงและแสงที่อาจรบกวนการนอนได้ ดื่มน้ำเปล่ามาก ๆ เพื่อป้องกันการเกิดภาวะขาดน้ำ ร่วมกับงดหรือลดการดื่มแอลกอฮอล์และคาเฟอีน ไม่สูบบุหรี่ และไม่ใช้ยาเสพติด สังเกตอาการถ้ายังมีอาการเหมือนจะหาว หรือหาวบ่อยๆอยู่ตลอดเวลา ควรไปพบแพทย์เพื่อตรวจเพิ่มเติม